OzLabs/hebrew-wiki-articles huggingface dataset:
סלמבו (מאפה)

סלמבו או בלוט (בצרפתית: Salambo או Gland) הוא מאפה צרפתי, מבצק רבוך בעל צורה מוארכת, מעליו רפרפת וניל, ואחר כך מזוגג בסוכר.

== היסטוריה ==
שמו של המאפה בא מ"סלמבו", אחד משמותיה של האלה עשתרת, שהיוותה השראה לשמה הפרטי של גיבורת הרומן שֹלמבו ("ש" שמאלית) מאת גוסטב פלובר שפורסם ב-1862,<ref></ref><ref></ref> המאפה עשתה כבוד גם לאופרה Salammbô של ארנסט רייר משנת 1890.<ref></ref>

המאפה שהיה פופולרי בשנות ה-80 של המאה ה-20 הפך לנדיר יותר במאפים.<ref>.</ref>

== תיאור ==
פייר לקאם ואנרי-פול פלפראט תיארו סלמבו כפחזניות קטנות של בצק רבוך כמו אלה של עוגת סנט אונורה המעוטרות בקרם וניל,<ref name="Pâtisserie moderne" /> והחלק העליון טבול בסוכר מבושל במחבת.<ref></ref><ref></ref><ref name="Pâtisserie moderne"></ref>

לארוס גסטרונומיק מגדיר אותו כמין "כרוב ניצנים" בצורת ביצה קטנה, ממולא בקרם מאפה בטעם קירשווסר, מכוסה בציפוי ירוק ומפזר בקצהו האחד האגלסלג (פתיתי שוקולד מוארכים).

== ציפוי וטעם ==
לסלמבו יש ציפוי בצק סוכר ירוק, לבן או ורוד עם זילוף שוקולד בקצה אחד. בחלק מהמאפים, צבע הציפוי מעיד על טעם המילוי: לבן לוניל, בז' לקפה, חום לשוקולד, לפעמים ורוד לפרלין וירוק לליקרים מסוימים, ולרוב לכל קונדיטור יש את הקוד שלו.

בשמפאן ההיסטורית, ציפוי לבן היה פירושו רפרפת רגילה, ירוק פירושו רום או קירש, בעוד ורוד פירושו גראן מרנייה.

== ראו גם ==
* אקלר
* פחזנית
* רליז'ז

== קישורים חיצוניים ==

== הערות שוליים ==

קטגוריה:מאכלים הקרויים על שם אישים
קטגוריה:המטבח הצרפתי: מאפים
קטגוריה:המטבח הצרפתי: קינוחים
אדגראס אולאנובס

אדגראס אולאנובס (בליטאית: Edgaras Ulanovas; נולד ב-7 בינואר 1992) הוא כדורסלן ליטאי המשחק בעמדת הסמול פורוורד בז'לגיריס קובנה מליגת העל הליטאית בכדורסל והיורוליג, ומשמש בה כקפטן.

== קריירה מקצועית ==
אולאנובס במדי [[ז'לגיריס קובנה, 2018]]
אולאנובס החל את הקריירה שלו ב-2008 במדי איישצ'יאי-ארטנסה קובנה מהליגה הליטאית השנייה בכדורסל, וב-2009 עבר ליונאבה. שנה לאחר מכן עבר לז'לגיריס קובנה, וממנה הושאל לז'לגיריס-2 (2010/11), בלטאי קובנה (2011/12), פיאנו ז'וואיגז'דס (2012), לייטקבליס (2012/13), ונפטונאס קלייפדה (2013/14). במדי נפטונאס הוא נבחר לשחקן הצעיר של העונה ב.

במדי ז'לגיריס זכה אולאנובס בשש אליפויות רצופות בין 2015 ל-2020 (נבחר ל-MVP של גמר ליגת העל הליטאית בכדורסל פעמיים) ושלושה גביעים (נבחר ל-MVP של הגביע הליטאי בכדורסל בכולם).

ב-9 ביולי 2020 עבר אולאנובס לפנרבחצ'ה מהסופרליגי הטורקית והיורוליג, לאחר עשור שלם בז'לגיריס. ב-15 ביוני 2021 הוא נפרד מהקבוצה, לאחר שהעמיד בעונת ממוצעים של 4.4 נקודות, 1.6 ריבאונדים ו-1.4 אסיסטים למשחק ביורוליג.

ב-2 ביולי 2021 חזר אולאנובס לז'לגיריס קובנה וחתם בה על חוזה לשנה. ב-10 באפריל 2022 הוא חתם על חוזה חדש עד לתום עונת 2023/24, וב-26 בספטמבר מונה לקפטן הקבוצה. ב-5 ביולי 2023, לאחר זכייה בדאבל המקומי (אליפות וגביע, בו נבחר ל-MVP), הוא האריך את חוזהו עד 2027.

== קריירה בנבחרת הלאומית ==
=== נבחרות ליטא הצעירות ===
אולאנובס זכה עם נבחרות ליטא הצעירות באליפות אירופה בכדורסל עד גיל 16 2008, אליפות אירופה בכדורסל עד גיל 18 2010, גביע העולם בכדורסל עד גיל 19 2011 ואליפות אירופה בכדורסל עד גיל 20 2012 (בה נבחר לחמישיית הטורניר).

=== נבחרת ליטא הבוגרת ===
בשנת 2015 נכלל אולאנובס על ידי המאמן יונאס קזלאוסקאס בסגל נבחרת ליטא בכדורסל ליורובאסקט 2015, אך לא זומן למחנה האימונים של הנבחרת. שנה לאחר מכן הוא זומן לסגל הנבחרת לטורניר הכדורסל באולימפיאדת ריו דה ז'ניירו (2016), אך נפצע לפני תחילתו והוחלף על ידי ואידאס קריניאוסקאס. אולאנובס שיחק לבסוף לראשונה בנבחרת ביורובאסקט 2017, בו העמיד ממוצעים של 7.2 נקודות, 2.2 ריבאונדים ו-1.3 אסיסטים. אולאנובס שיחק במדי הנבחרת גם בגביע העולם בכדורסל 2019, ורשם בו ממוצעים של 7.2 נקודות, 3.6 ריבאונדים ו-2.2 אסיסטים.

== חיים אישיים ==
ב-26 ביוני 2021 רכש אולאנובס 15% ממניות אתר Basketnews.com, העוסק בעיקר בסיקור כדורסל באירופה.

== קישורים חיצוניים ==

* [https://www.fiba.basketball/en/player/168950/Edgaras-Ulanovas פרופיל], באתר פיב"א החדש
* [https://www.proballers.com/basketball/player/40313/edgaras-ulanovas פרופיל], באתר proballers

== הערות שוליים ==

קטגוריה:ליטאים ממוצא רוסי
קטגוריה:כדורסלני פנרבחצ'ה
קטגוריה:כדורסלני ז'לגיריס קובנה
קטגוריה:כדורסלנים ליטאים
קטגוריה:כדורסלני נבחרת ליטא
קטגוריה:ליטאים שנולדו ב-1992
גדוד סיור 135

גדוד סיור 135 היה גדוד סיור תחת חטיבה 7 שפעל עד שנות השישים.

== היסטוריה ==
פלוגת הסיור הוקמה בסוף נובמבר 1948 במסגרת גדוד פשיטה ממוכן 19 בחטיבת גולני. בהמשך, לקראת מאי 1949 הוקם הגדוד מחדש בחטיבה 7 וקלט חיילים מיחידות שונות בצבא שהתפרקו, רובם היו מחטיבה 10. הגדוד שינה את שמו לפלוגת סיור 17, על מנת שמספר החטיבה יופיע בשמו. באותה התקופה רכבו לוחמי הגדוד על שריוניות, ג'יפים וזחל"מים.

בספטמבר 1953 עברה היחידה לפיקודו של גדוד 9 בחטיבה ופסקה להיות יחידה עצמאית. בתקופה זו השתתפה בפעולות התגמול השונות.

בפברואר 1954 נבנתה מחדש כגדוד סיור 135 והועברה תחת פיקוד מפקדת גייסות השריון. לקראת מבצע קדש חזרה להיות תחת פיקוד חטיבה 7 והייתה בפועל פלוגת הסיור החטיבתית.

במאי 1957 קיבלה היחידה את צל"ש אלוף על כיבוש מחנות ג'בל-לבני, לקיחת שבויים רבים לאחר כיבוש המחנות והשמדת טנק T-54.

<gallery widths="200" heights="200">
קובץ:Independence day 1954. Armoured cars are met with great applause during the parade in Ramleh. D730-013.jpg|שריוניות T17E1 Staghound של יחידת סיור (גדוד סיור) 135 במפגן יום העצמאות ברמלה, 1954 (הסמל מופיע בצד שמאל, מעל הגלגל).
קובץ:The Armoured Corps of Israel Army celebrates Armour Day on 19 May 1954. Staghound Armoured cars of unit 135.jpeg|שריוניות T17E1 Staghound של יחידת סיור (גדוד סיור) 135 במסדר יום גייסות השריון הראשון – 19 במאי 1954 (הסמל מופיע בצד שמאל, מעל הגלגל).
קובץ:IDF Armored Corps Recognition Unit 135. 1948-1954 symbol.svg|סמל גדוד סיור 135 עד שנת 1954
</gallery>

==קישורים חיצוניים==

* 
* [https://yadlashiryon.com/news/12-בפברואר-2013-59-שנים-להקמת-הקמת-מפקדת-גיסות 59 שנים להקמת מפקדת גיסות השריון], אל"ם (במיל') שאול נגר, כתבה באתר אינטרנט של יד לשריון, 22 ביולי 2019

קטגוריה:יחידות צה"ל שפורקו
קטגוריה:יחידות שריון ישראליות
קטגוריה:חטיבה 7
א-ספאריני

מוחמד בן אחמד א-סַפַארִינִי (1703–1774) היה איש דת מוסלמי חַנְבַּלִי מומחה ומורה חדית' (בערבית: علم الحديث), משפטן, סופר והיסטוריון. שמו המלא היה שמס א-דין אבו אל-עון מוחמד בן אחמד בן סלים בן סולימאן א-ספאריני (شمس الدين أبو العون محمد بن أحمد بن سالم بن سليمان السَّفّارِيني) והוא ידוע גם כמוחמד בן אחמד אל-חַנְבַּלִי (محمد بن أحمد الحنبلي).

== ביוגרפיה ==
מוצא משפחתו מחג'אז, שהתיישבו בכפר ספארין שבנפת טול-כרם. א-ספאריני נולד ולמד בבית הספר בכפרו והמשיך ללמוד בשכם. הוריו ומוריו מצאו שהוא ניחן בתבונה ובזיכרון חד והוא הצטיין בלימודיו. בגיל 19 עבר ללמוד בדמשק ושהה שם במשך חמש שנים, אצל מיטב המורים ואנשי הדת. כישוריו הביאו אותו להשתתף בדיונים דתיים שנערכו עם מלומדים של האסכולה החנבלית, בדמשק. בתום לימודיו הוא חזר לשכם ושימש כמורה מלומד, עד פטירתו בשנת 1774.<ref name=":0" />

== ספריו ==
א-ספאריני היה סופר פורה בדיסציפלינות שונות. רשימת הספרים שחיבר כוללת לא פחות מארבעים כותרים, שנשמרו עד היום, חלקם מופיעים בכמה כרכים, וחלקם הם חוברות העוסקות בנושא אחד, כל אחת.<ref name=":0"></ref> חלק מספריו הודפסו וחלק נשארו בכתב ידו.<ref></ref>

אחד מספריו החשובים הוא "שרח ת'ולאת'יאת מוסנַד אל-אימאם אחמד" (شرح ثلاثيات مسند الإمام أحمد. תרגום לעברית: הסבר על מוסנַד שלושת החלקים של האימאם אחמד). בספר, א-ספאריני מביא את פרשנותו לחדית'ים, באוסף הגדול של אחמד בן חנבלי (מייסד האסכולה החנבלית), שנודע בכינויים "אל-אימאם אחמד" ו"אל-מוסנַד".<ref>הספר יצא לאור בשני כרכים גדולים על ידי הוצאת אל-מכתב אל-אסלאמי בדמשק ובביירות.</ref>

== קישורים חיצוניים ==

* הספר "[https://www.noor-book.com/كتاب-شرح-ثلاثيات-مسند-الإمام-أحمد-pdf שרח ת'ולאת'יאת מוסנד אל-אימאם אחמד]"

== הערות שוליים ==

קטגוריה:מלומדים מוסלמים סונים
קטגוריה:שכם
קטגוריה:אסכולות השריעה
קטגוריה:דמשק: אוניברסיטאות ומכללות
קטגוריה:נפטרים ב-1774
הגן הבוטני באילת

הגן הבוטני באילת הוא גן בוטני אורגני אקולוגי המורכב מיער גשם, גן בוטני ומשתלה. שטח הגן הוא כ-30 דונמים והוא הוקם על ידי יורם נדל, איל ארנן ורצון כהן.

==היסטוריה==
הגן הוקם ב-1998 על גבעה ששימשה מוצב של צה"ל המשקיף על גבול ירדן. הגן הוקם כחלק ממתחם החווה האורגנית במטרה להיות הראשונה בישראל לגידול צמחי נוי.

בשנת 2010 הוכר המקום כגן בוטני מיוחד. ייחודו באופן פעילותו המבוסס על פי התפיסה האורגנית כך שמערכת הניהול הסביבתית מבוצעות ללא חומרים כימיים או חומרי הדברה.

המקום מיועד לקהילה ומכיל פינות ישיבה, מצפורים וטרסות עם פרחים ונחל העובר ביניהם. ברחבי הגן ממוקמות שלוש נקודות תצפית המשקיפות על מפרץ אילת, ים סוף והרי אדום.

==מתחמים==
הגן מחולק למספר אזורים שונים:
*יער הגשם הבנוי בסגנון אקזוטי לגידולים טרופיים בהם מושקים הצמחים מידי מספר דקות.
*משתלת הגן ובה גידולים אורגניים, צמחים הגדלים באזור מדברי לקניה בתור מזכרת.
במתחם נמצא בית קפה למבקרי הגן.

== קישורים חיצוניים ==
* 
* 
* [https://eilat.city/משתלת-הגן-הבוטני משתלת הגן הבוטני] באתר התיירות של אילת
* 
* 
*

== הערות שוליים ==

קטגוריה:ישראל: גנים ופארקים
קטגוריה:ישראל: גנים בוטניים
קטגוריה:אילת: טבע וסביבה
קטגוריה:אילת: אטרקציות
עוף טיקה

עוף טיקה (בהינדי: चिकन टिक्का; באנגלית: Chicken tikka) הוא מאכל של מנת בשר עוף שהפך פופולרי בתת-היבשת ההודית בתקופת האימפריה המוגולית. המנה פופולרית גם היום בהודו, בבנגלדש, בפקיסטן ובבריטניה.<ref></ref>

== מאפיינים ==
באופן מסורתי מדובר בחתיכות קטנות של עוף ללא עצמות מושחלות על שיפודים וצלויות על פלטה בשם אנגיטי או על פחמים לאחר השרייה במרינדה של תבלינים הודיים ודאהי (יוגורט). בעצם זוהי גרסה ללא עצמות של עוף טנדורי.<ref name="Curryclub"></ref> המילה טיקה (tike בטורקית, באזרבייג'נית) היא מילה פרסית, שמשמעותה "נגיסות" או "חתיכות". זוהי גם מנת עוף המוגשת במטבח הפנג'אבי. הגרסה הקשמירית של המנה, לעומת זאת, נצלה על גחלים לוהטות, ולא תמיד מכילה חתיכות ללא עצמות. החלקים מוברשים עם גהי (חמאה ממזוקקת) במרווחים כדי להגביר את הטעם שלה, תוך נפנוף (החדרת אוויר) מתמשך. המנה נאכלת בדרך כלל עם כוסברה ירוקה וצ'אטני תמרהינדי ומוגשת עם טבעות בצל ולימון, או משמשת להכנת עוף טיקה מסאלה אותנטי.<ref></ref>

עוף טיקה סיזלר היא מנה בה מוגשת עוף טיקה על צלחת מחוממת עם בצל. המנה פופולרית גם באפגניסטן, אם כי הגרסה האפגנית (כמו מנות פרסיות, טורקיות וערביות רבות אחרות) היא פחות חריפה בהשוואה לגרסאות בתת-היבשת ההודית ומשתמשת בבשר בקר וכבש בנוסף לעוף.<ref name="London"></ref><ref></ref>

== גלריה ==
<gallery>
קובץ:Chicken_Tikka_Kebab.jpg|קבב עוף טיקה
קובץ:Chicken_tikka_biryani.jpg|עוף טיקה ביריאני
קובץ:Chicken_Tikka,_Delhi_style_(14023948639).jpg|עוף טיקה מוגשת בניו דלהי
קובץ:Chk_Tikka.jpg|עוף טיקה הודי עם סלט
קובץ:Zeera-chicken-tikka.jpg|גרסת עוף טיקה
קובץ:Chicken-Tikkasm.jpg|עוף טיקה מוגשת באסאם, הודו
</gallery>

== ראו גם ==
* עוף טיקה מסאלה

== קישורים חיצוניים ==

* 

== הערות שוליים ==

קטגוריה:המטבח הפקיסטני
קטגוריה:המטבח ההודי
קטגוריה:המטבח הבנגלי
קטגוריה:מאכלי עוף
המועצה המחוקקת של מערב בנגל

המועצה המחוקקת של מערב בנגל (בבנגלית: পশ্চিমবঙ্গ বিধান পরিষদ; באנגלית: West Bengal Legislative Council) הייתה הבית העליון של בית המחוקקים המדינתי של מערב בנגל.

== היסטוריה ==
המועצה המחוקקת הראשונה בנשיאות בנגל של הראג' הבריטי הוקם ב-1861, כגוף בן 12 מחוקקים ממונים. ב-1892 הוגדל מספר חבריה ל-20, שבעה מתוכם נבחרים. ב-1909 הוגדל המספר ל-50 מחוקקים, וב-1919 הועלה ל-125.

ב-1935 חוקק הפרלמנט הבריטי את חוק ממשלת הודו, 1935, שהורה על הקמת בתי מחוקקים בכלל מחוזות הודו הבריטית. החוק קבע כי בבנגל יהיו שני בתי מחוקקים, וכי הבית העליון יהיה המועצה המחוקקת, בו יהיו בין 63 ו-65 חברים, ובכל שנה שלישית יתקיימו בחירות לשליש מחברי הבית.

עם עצמאות הודו באפריל 1947 חולקה בנגל למזרח בנגל (מזרח פקיסטן) המוסלמית שנכללה בפקיסטן ומערב בנגל שהייתה להודו, התפזרה המועצה המחוקקת, בעוד האספה המחוקקת התפלגה בין שני המדינות.

בחוקת הודו שנכנסה לתוקף ב-26 בינואר 1950 נקבע כי במערב בנגל יהיה בית מחוקקים דו-ביתי, בן 51 חברים בבית העליון. המועצה התכנסה לראשונה ביולי 1952.

ב-1957, לאחר שנכנס לתוקף תיקון לחוקת הודו שאפשר למועצות המחוקקות להיות עד שליש מגודל האספה המחוקקת במקום רבע, הוגדלה המועצה הוגדלה ל-75 חברים.

במרץ 1969 העבירה האספה חוק שביטל את הבית העליון, והפרלמנט ההודי אישר את החוק, והבית העליון בוטל באוגוסט 1969. ההחלטה לפזר את הבית העליון קודמה בידי המפלגה הקומוניסטית של הודו (מרקסיסטית) לאחר שפוזרה ממשלת המפלגה שהוקמה ב-1967 והקמת ממשלה שקיבלה את אימון הבית העליון, בו החזיק הקונגרס הלאומי ההודי, בלבד.

במצע הבחירות של הטרינמול קונגרס בבחירות במערב בנגל ב-2021 הבטיחה המפלגה להקים מחדש את הבית העליון. במאי 2021 העבירה האספה המחוקקת שבליטת המפלגה חוק לכינון מחדש של הבית העליון. ההחלטה טעונה אישור מהפרלמנט ההודי, בו שולטת מפלגת העם ההודית, שהודיעה כי היא מתנגדת להקמת בית עליון במדינה.

== הערות שוליים ==

מערב בנגל
קטגוריה:מערב בנגל
קטגוריה:בתים עליונים
קטגוריה:רשויות מחוקקות לשעבר
עוף מטוגן וינאי

עוף מטוגן וינאי (בגרמנית: Backhendl גם Backhuhn) קיים מאז המאה ה-18. המנה היא מומחיות של המטבח הווינאי. היא מורכבת מחתיכות עוף מתובלות ומצופות בפירורי לחם ועשויות בטיגון שמן עמוק (בדומה לשניצל וינאי).
עוף מטוגן וינאי

== תיאור ==
כדי להכין את המנה, דרוש עוף צעיר קטן. העוף מנוקה מנוצות (לעיתים קרובות בעזרת מבער גז), שוטפים אותו, חוצים אותו לחצי ולאחר מכן מסירים את עצמות החזה. לבסוף מחלקים שוב את החצאים – בין החזה לירכיים – וחותכים מעט את הירכיים במפרק. יש להפנות את הכנפיים לכיוון הצוואר. אסור לקלף את העור. פרנץ מאייר-ברוק המליץ לא להשתמש בתרנגולות בעלות עור קשה או עבה.<ref name="Maier-Bruck">Franz Maier-Bruck: Klassische Österreichische Küche, Seehamer Verlag GmbH, Weyarn 2003, S.&nbsp;340f., Stichwort Wiener Backhendl (Backhuhn)</ref> את רבעי העוף ממליחים היטב ומגלגלים בקמח, לאחר מכן טובלים אותם בביצים טרופות (טרופות עם כפית שמן) ולבסוף מגלגלים אותם בפירורי לחם לפני שמטגנים אותם בהרבה חמאה מזוקקת או בשמן (או בטיגון עמוק או במחבת בעומק שלוש אצבעות לפחות שמן).<ref name="Maier-Bruck" /> פלפל או קימל יכולים לשמש גם כתבלינים. חלק מהמתכונים ממליצים גם לשפשף את העוף במעט מיץ לימון. באופן מסורתי, הכבד, הלב וקיבת השרירים כלולים גם כן.

העוף המטוגן מוגש עם צרורות פטרוזיליה מטוגנות, רבעי לימונים וסלט חסה או סלט תפוחי אדמה, לפעמים גם עם תפוחי אדמה מלוחים. בתעשיית הקייטרינג ולגבי בעלי חיים בוגרים יותר, מקובל לבשל מראש את נתחי העוף לפני הציפוי בפירורי לחם והטיגון בשמן עמוק.

במקור, ההכנה הייתה שונה: העוף נפתח לחלוטין לפני האפייה ושוטח עם פטיש בשר כדי שניתן יהיה לאפות אותו בתבנית. בעידן בידרמאייר (1815–1848), עוף מטוגן היה התגלמות המטבח הווינאי המשובח, השמור לאריסטוקרטיה ולמעמד הבינוני הגבוה.<ref>Joseph Wechsberg: Die Küche im Wiener Kaiserreich. Reinbek 1979, S. 35. Zitiert nach: Harald Haslmayr, Andrei Corbea-Hoisie (Hrsg.): Pluralität als kulturelle Lebensform. Lit, Münster 2013, , S. 31.</ref>

== שונות ==
* הגסטרונום פרידריך יאהן, מייסד רשת המסעדות ווינרוואלד, היה מזוהה לעיתים קרובות עם עוף מטוגן וינאי בתור מלך העוף המטוגן.<ref>[https://www.ots.at/presseaussendung/OTS_20120430_OTS0076/orf-iii-spricht-mit-star-architekt-wolf-dieter-prix-feiert-den-1-mai-und-praesentiert-fernsehen-wie-damals ORF III spricht mit Star-Architekt Wolf Dieter Prix, feiert den ersten Mai und präsentiert „Fernsehen wie damals“: 16mm - Schätze aus dem Fernseharchiv.] ORF, Programmvorschau April 2012, abgerufen am 11. Februar 2017.</ref>

== לקריאה נוספת ==
* יוסף וכסברג (מחבר), הולגר הופמן (אר.) : המטבח באימפריה הווינאית. Rowohlt, Reinbek 1979, , p.&nbsp;35.

== קישורים חיצוניים ==

== הערות שוליים ==

קטגוריה:המטבח האוסטרי
קטגוריה:מאכלי עוף
מצע (מדעי החומרים)

מצע (Substrate) הוא מונח המשמש במדעים ובהנדסה של חומרים כדי לתאר את חומר הבסיס, או התשתית, עליו מתבצע תהליך עיבוד כלשהו. פני השטח של חומר הבסיס יכולים לשמש לייצור שכבה או שכבות של חומר אורגני או אי-אורגני, כגון: צבעים, דבקים, חומר מוליך או מבודד, בולע או מחזיר אור, וכו'.

השכבה יכולה להיות מיושמת למצע בשיטות שונות:
* צביעה בהתזה או באמצעות מברשת, 
* תהליכים כימיים כמו , CVD
* תהליכים אלקטרוכימיים לאנודיזציה או לשיקוע (למשל גלוון)
* תהליכי , PVD
* תהליכי גידול גבישים (אפיטקסיה)
דוגמאות לשימוש במצעים בדיסציפלינות שונות:

* בתעשיית הדפוס המצע הוא החומר עליו מבוצעת ההדפסה
* תעשיית המוליכים למחצה המצע הוא הפרוסה (למשל, פרוסת סיליקון) עליה מיושמים תהליכי המיקרואלקטרוניקה
* בגידול שכבות דקות גבישיות (אפיטקסיה) המצע הוא החומר עליו <nowiki/>מתגבשת השכבה האפיטקסיאלית

מצב פני השטח של המצע הוא פרמטר חשוב בכל תהליכי הציפוי והשיקוע הללו. איכות פני השטח יכולה להשפיע על הקשר, האדהזיה, של השכבות המיושמות למצע. איכות זו יכולה לכלול מצב הניקיון של פני השטח ומידת לחות<nowiki/>ם, דרגת החספוס שלהם, האנרגיה החופשית שלהם, וכו'.

== ראו גם ==
* שכבה דקה
* אפיטקסיה
* הרטבה

==קישורים חיצוניים==

קטגוריה:הנדסת חומרים
דב אלפרט

דב אלפרט (משה'לה) (1930 - ג' בתשרי ה'תשכ"ד, 21 בספטמבר 1963) היה חבר תנועת האצ"ל, מזכיר תנועת החרות בכנסת, ומזכירו האישי של מנחם בגין.

== קורות חיים ==
נולד בירושלים, השני מבין שמונה ילדים. אביו, הרב משה יקותיאל אלפרט, היה מנכבדי היישוב_הישן, והמוכתר של שכונת בית ישראל מטעם שלטונות המנדט הבריטי.

בנעוריו הצטרף לתנועת האצ"ל, כאשר כינויו במחתרת היה משה'לה או משה אתלט. בשל חברותו בארגון נעצר על ידי שלטונות המנדט הבריטי ונלקח למחנה המעצר בלטרון.

בשנים שאחר מכן שימש כמזכיר תנועת החרות בכנסת, ומזכירו האישי של מנחם בגין עד למותו ב־1963, אז הוחלף על ידי יחיאל קדישאי.

== לקריאה נוספת ==
* שלמה נקדימון (עורך), דב אלפרט ז"ל (משה'לה), הוצאת סיעת תנועת החרות בכנסת, תשכ"ה.

== קישורים חיצוניים ==
* https://www.jabotinsky.org/ארכיון/חיפוש-פשוט/פריט-ארכיון/?itemId=127635 מנחם בגין, דב אלפרט יושבים ליד שולחן - המועצה הארצית לתנועת החרות, מלון דן תל אביב, ארכיון מכון ז'בוטינסקי בישראל

== הערות שוליים ==

קטגוריה:ויקיפדיה: ערכים של משתמשים חדשים
קטגוריה:לוחמי האצ"ל
קציצות דורבן

קציצות דורבן (באנגלית: Porcupine meatballs) הן תבשיל אמריקאי של בשר טחון וקציצות אורז מבושלות ברוטב עגבניות. הן היו מרכיב בסיסי בתקופת השפל הגדול ודרשו רק כמה מרכיבים בסיסיים: בשר בקר טחון, אורז לא מבושל, בצל ומרק עגבניות משומר.<ref></ref> השם בא ממראה הקציצות, הנראות עם עוקצים כשהאורז בולט מהן בזמן הבישול, בדומה לדורבן.<ref></ref>

ניתן להכין קציצות דורבן בסיר לבישול איטי או לאפות אותן.<ref>[https://www.newspapers.com/clip/60105232/baked-porcupine-meatballs/ Porcupine meatball dish has accent on economy]</ref> אפשר להגיש אותם עם רליש כמו כרוב אדום או צנון ומחית תפוחי אדמה. מהשאריות אפשר להכין לסנדוויצ'ים.

== היסטוריה ==
כדי להכין את המנה נצרבו כדורי האורז המעורבים בבשר הטחון במחבת ונתבשלו באיטיות במרק עגבניות משומר. המנה המשיכה להיות פופולרית גם בשנות ה-70.<ref></ref> המתכון מופיע כ"כדורי בשר אורז" בספר הבישול "מתכוני שימור" משנת 1918. <ref></ref>

ניתן להוסיף מרכיבים אחרים לקציצות כמו פלפל ירוק, חרדל, סלרי, חזרת, רוטב ווסטרשייר, קטשופ או תבלינים אחרים. את רוטב העגבניות הפשוט שעשוי ממרק משומר אפשר היה להעשיר במולסה ולתבל באבקת צ'ילי וכמון. מתכון מאוחר יותר משנת 1969 ל"קציצות דורבנים עם פפריקה" החליף את מרק העגבניות בשמנת פטריות והוסיף מרכיבים נוספים כמו חרדל, או שמנת חמוצה וכמובן פפריקה.<ref></ref> <ref></ref> "קציצות דורבן סיניות" הייתה וריאציה שהושפעה מטכניקות ומרכיבי בישול סיניים. הוגשו עם רוטב אפרסקים, קציצות אלה עשויות עם בשר חזיר טחון, שרימפס, אורז ובצל ירוק, מתובלים ברוטב סויה ושרי, ומאודות במקום מבושלות ברוטב.<ref></ref>

== קישורים חיצוניים ==

* [https://vtechworks.lib.vt.edu/bitstream/handle/10919/91302/VCE_MF_527.pdf?sequence=1 מזון ותזונה: בקר טחון], שירות ההרחבה השיתופית של וירג'יניה, אוגוסט 1980
== הערות שוליים ==

קטגוריה:מאכלי בשר
קטגוריה:מאכלי עגבניות
קטגוריה:המטבח האמריקאי
קטגוריה:השפל הגדול
זריחה שחורה

"זריחה שחורה" הוא שיר של הזמר-יוצר הישראלי אביב גפן, ביחד עם מיאה ליימברג, נערה ישראלית שנחטפה לעזה במהלך מתקפת הפתע על ישראל ושוחררה לאחר 53 ימים בשבי חמאס. השיר יצא לאור כסינגל ב-20 בדצמבר 2023.

== רקע ==
ב-7 באוקטובר 2023, בבוקר חג שמחת תורה, ביקרה מיאה ליימברג יחד עם אימה את דודיה בקיבוץ ניר יצחק. במסגרת החטיפה לעזה במהלך מתקפת הפתע, נחטפו מיאה, אימה ודודיה, וכן כלבתה של מיאה על ידי ארגון הטרור חמאס. ב-28 בנובמבר, כעבור 53 ימים, במסגרת עסקת שחרור החטופים ישראל–חמאס, שוחררו מיאה ואימה משבי חמאס, כשבגופי התקשורת תיעוד של מיאה משוחררת מהשבי אל רכב הצלב האדום כאשר היא אוחזת את כלבתה זכה להתייחסות.

ימים ספורים לאחר מכן, כתב גפן לאביה של מיאה ליימברג שלה כישורים מוזיקליים ולכן הציע שתשתתף בשירו החדש. גפן סיפר שהחליט לפנות לליימברג לאחר שתיאר את תמונות שחרורה משבי החמאס במילים הבאות: .

==וידאו קליפ==
הווידאו קליפ לשיר פורסם ב-20 בדצמבר 2023, בסמוך לסינגל עצמו. בתחילתו של הקליפ, מופיע התיעוד של ליימברג משתחררת משבי חמאס אל רכב הצלב האדום כאשר היא אוחזת בכלבתה. במהלך הקליפ, מופיעים גפן וליימברג מקליטים את השיר, בליווי צילומים של הנזקים שביצע ארגון הטרור חמאס ביישובי העוטף במתקפת הפתע על ישראל.

== מיקומי שיא ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי אביב גפן
קטגוריה:דואטים
קטגוריה:שירים בעברית
קטגוריה:שירי מלחמת חרבות ברזל
קטגוריה:סינגלים בהוצאת הליקון ארומה מיוזיק
סויוז MS-16

סויוז MS-16 (ברוסית:Союз МС-16) היא חללית סויוז ששוגרה לחלל ב-9 באפריל 2020 מקוסמודרום בייקונור ונחתה ב-22 באוקטובר 2020. החללית שוגרה למפגש עם תחנת החלל הבינלאומית כשעל סיפונה צוות שהתווסף למשלחת מס' 62 לתחנת החלל הבין-לאומית.

==הצוות==
* אנטולי איוואנישין - מפקד
* איוואן וגנר - מהנדס טיסה
* כריסטופר קסידי - מהנדס טיסה

===צוות גיבוי===
* סרגיי ריז'יקוב - מפקד
* אנדריי בבקין - מהנדס טיסה
* סטיבן בואון - מהנדס טיסה

==תיאור המשימה==
חללית "סויוז MS-16" שוגרה ב-9 באפריל 2020 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז 2.1A". זו הייתה טיסה מאוישת ראשונה עם משגר מדגם חדש זה. החללית נבנתה על ידי תאגיד הטילים והחלל אנרגיה.

החללית התחברה למודול "פואיסק" של תחנת החלל הבין-לאומית כעבור כ-6 שעות ללא בעיות. באותה עת בתחנת החלל שהתה משלחת מס' 62 בפיקוד אולג סקריפוצ'קה.

צוות החללית הצטרף למשלחת שגדלה ל-6 אנשי צוות. בהמשך הם עברו למשלחת מס' 63.

"סויוז MS-16" נשארה מחוברת לתחנת החלל כחללית חירום.

ב-21 באוקטובר 2020 החללית התנתקה מתחנת החלל וחזרה לכדור הארץ עם אותו צוות שהיה בהמראה. הנחיתה עברה ללא בעיות.

עם ניתוק החללית מתחנת החלל החלה לפעול משלחת מס' 63 לתחנת החלל הבין-לאומית.

==קישורים חיצוניים==

* [http://www.spacefacts.de/mission/english/soyuz-ms-16.htm מידע על הטיסה]
* [https://www.russianspaceweb.com/soyuz-ms-16.html תיאור המשימה]

קטגוריה:תוכנית סויוז
קטגוריה:2020 ברוסיה
אבאמפר

יחידת האבאמפר ( abA ), הנקראת גם ביו ( Bi ) על שם ז'אן-בטיסט ביו, היא יחידת הזרם חשמלי במערכת היחידות emu-cgs (cgs אלקטרומגנטי). אבמפר אחד מתאים לעשרה אמפר במערכת היחידות הבין לאומית.

השם אבאמפר הוצג על ידי ארתור א. קנלי בשנת 1903 כשם קצר לשם הארוך והמיושן "יחידת ה-cgs האלקטרומגנטית של זרם" (electromagnetic cgs unit of current) שהייתה בשימוש מאז אימוץ מערכת ה-cgs ב-1875.

היחידות האחרות במערכת emu-cgs הקשורות לאבמפר הן:
* אבקולון - המטען שעובר בשנייה אחת דרך כל חתך רוחב של מוליך הנושא זרם קבוע של אבמפר אחד
* אבהנרי - השראות עצמית של מעגל או השראות הדדית של שני מעגלים שבהם שינוי הזרם בקצב של אבמפר אחד לשנייה מביא לכוח אלקטרו-מניע מושרה של אבוולט אחד
* אבאהום - ההתנגדות של מוליך שבו זורם זרם קבוע של אבאמפר אחד, אשר שומר בין המסופים שלו הפרש פוטנציאל של אבבולט אחד

קטגוריה:יחידות מידה בחשמל
קטגוריה:זרם חשמלי
האספה המחוקקת של בופאל

האספה המחוקקת של בופאל או בופאל וידאהן סבהה (בהינדי: भोपाल विधान सभा), הייתה הפרלמנט המדינתי של בופאל.

== היסטוריה ==
מדינת בופאל הוקמה כשנה ומחצה לאחר עצמאות הודו באוגוסט 1947, הסכים הנוואד של בופאל להסתפח להודו במרץ 1949. תחת חוקת הודו, שנכנסה לתוקף ב-26 בינואר 1950, נקבעה בופאל כמדינה חלק ג', בהם לא התחייבה הקמת אספה מחוקקת, אך הפרלמנט ההודי הוסמך להקים בחוק גוף מחוקק נבחר או ממונה, תחת הנציב הכללי המושל במדינה.

האספה הוקמה לאחר שהפרלמנט ההודי חוקק ב-1951 חוק שאפשר להקים אספות מחוקקות במספר מדינות חלק ג', בהם בופאל.

הבחירות לאספה נערכו ב-1952, והיו בהם 16 מחוזות בחירה בעלי שני נציגים ו-16 בעלי נציג אחד.

ב-1956 תחת חוק ארגון מחדש של המדינות, אוחדה מדינת בופאל, יחד עם המדינות מאדהיה בהרט, וינדהיה פרדש, ומחוז צ'האטיסגאר של מאדהיה פרדש למדינת מאדהיה פרדש. בעקבות כך אוחדה האספה המחוקקת עם האספה המחוקקת של מאדהיה פרדש, וחברי האספה סיימו את כהונתם כחבריהאספה המחוקקת של מאדהיה פרדש.

== משכן ==
האספה המחוקקת שכנה בבופאל, בירת המדינה. לאחר איחוד המדינה עם מאדהיה פרדש ב-1956, הפכה בופאל לנמדינת המדינה החדשה, לאחר שנאגפור, בירתה הקודמת של מאדהיה פרדש, עברה למהאראשטרה, ובופאל נבחרה לבירתה החדשה של המדינה.

== קישורים חיצוניים ==
* 

== הערות שוליים ==

קטגוריה:מאדהיה פרדש
קטגוריה:בופאל
מאדהיה פרדש
קטגוריה:רשויות מחוקקות לשעבר
1712 בצרפת

שנת 1712 בצרפת הייתה השנה בה ציינה צרפת 725 שנות לאום.

== מנהיגים ==
* לואי הארבעה עשר, מלך צרפת

== אירועים חשובים ==
קרב דניין
* 24 ביולי – התרחש קרב דניין.

==נולדו==
* 28 בפברואר – לואי ז'וזף דה מונקאלם, מצביא ומפקד הכוחות הצרפתיים בצפון אמריקה ("צרפת החדשה") בזמן מלחמת שבע השנים (נפטר ב-1759)
* 12 בדצמבר – קרל אלכסנדר, נסיך לורן, נסיך וגנרל-פלדמרשל אוסטרי ששימש כמפקד הצבאות האוסטריים בתחילת מלחמת שבע השנים וכמושל ארצות השפלה האוסטריות (נפטר ב-1780)

== נפטרו ==
* 12 בפברואר – מריה אדליידה, נסיכת סבויה, בתו של ויטוריו אמדאו השני, מלך סרדיניה ואמו של לואי החמישה עשר, מלך צרפת (נולדה ב-1685)
* 18 בפברואר – לואי, דוכס בורגונדיה, דופן צרפת (נולד ב-1682)
* 11 ביוני – לואי ז'וזף דה בורבון, הדוכס מוונדום, מפקד בצבא צרפת במלחמת תשע השנים ובמלחמת הירושה הספרדית, מרשל צרפת והדוכס השלישי מוונדום (נולד ב-1654)
* 13 ביולי – אייזק דה פורתאו, מוסקטר מגסקוניה בצרפת של המאה ה-17 (נולד ב-1617)
* 14 בספטמבר – ג'ובאני דומניקו קאסיני, אסטרונום איטלקי (נולד ב-1625)

==קישורים חיצוניים==

*
חיים סבן (רב)

הרב חיים יהודה סבן (י"ז בניסן ה'תש"ד, אלג'יר – י"ז באלול ה'תשפ"ב, 13 בספטמבר 2022, יד בנימין) היה ראש המכללה האקדמית מורשת יעקב, ראש ישיבת אורות יעקב, משנה לנשיא מכללת אורות ישראל וחבר מליאת מועצה אזורית נחל שורק.

==ביוגרפיה==
נולד וגדל באלג'יר. בין אחיו: צמח סבן, יקיר העיר נתיבות בתחום החינוך. בהיותו בן 12 עלה לבדו לארץ ישראל במסגרת עליית הנוער. הוא הגיע לכפר הנוער רמת הדסה ולאחר מכן לקריית עמל. כאשר ראה שאין בית כנסת במקום, ביקש לעבור למקום דתי. הוא הועבר לכפר אליהו בגדרה ומשם לשערי אברהם (סמוך לצומת מסמיה).

למד בישיבת הדרום, ובעקבות קושי כלכלי עבר לכפר צבי סיטרין. לאחר התיכון למד כשמונה שנים בישיבת מרכז הרב (בחברותא עם מרדכי זמיר, לימים רב המועצה אזורית עמק יזרעאל) אצל הרב צבי יהודה הכהן קוק והוא קיבל ממנו סמיכה לרבנות. בשנת ה'תשל"ב נשלח מטעם ישיבת מרכז הרב (יחד עם עוד מספר חברים) להקים גרעין תורני בחצור הגלילית.

בשנות השמונים שימש כר"מ ומרכז פנימייה ביד בנימין. בשנת 1989 מונה חבר במועצת החינוך ממלכתי דתי. לאחר מספר שנים מונה לסגן ראש מכללת מורשת יעקב, הרב נח גרינפלד. ב-1996 מונה גרינפלד למפקח באגף להכשרת מורים במשרד החינוך, והרב סבן מונה לתפקיד ראש המכללה. לצד זאת הוא שימש כראש ישיבת אורות יעקב והקים כולל אברכים בישיבה. ב-2009 כשהתאחדו מכללת אורות ישראל ומורשת יעקב, מונה הרב סבן למשנה לנשיא (הרב פרופסור נריה גוטל).

בשנת ה'תשס"ב ייסד ועמד (לצד הרב חיים פוגל) בראש הגרעין התורני בשכונת אושיות ברחובות מייסודן של ישיבת ההסדר "אורות יעקב" ומכללת מורשת יעקב הפועלות בעיר. הגרעין קיבל את אות הנשיא להתנדבות לשנת ה'תשע"ד. בנימוק הזכייה נכתב: "חברי הגרעין מתגוררים בשכונה מתוך רצון לחולל שינוי הוליסטי בשכונה ולהעצמתה, היכרות עמוקה זו היא המפתח להבנת הצרכים של האוכלוסייה המגוונת בשכונה, לעבודה משותפת עם התושבים תוך מתן ביטוי לרצונותיהם ויכולותיהם. כתוצאה מכך, פעילות הגרעין הביאה לירידה משמעותית ברמת הפשיעה בשכונה".

בשנת 2013 חלה במחלה, וכעבור תשע שנים נפטר.

===חיים אישיים===
היה נשוי להדסה ונולדו להם 6 ילדים. בנוסף אימצו ילד.

===הנצחה===
בתום השלושים נערכה אזכרה במכללת אורות ישראל, ונאמו בה בין השאר הרבנים יצחק נריה, עמי דנינו, חגי לונדין, חיים פוגל, יעקב שפירא, איתן איזמן, ציון לוז, זכריה טובי ועוד. בתום השלושים נקבעה לוחית זיכרון בכניסה לבית הכנסת ובית המדרש בישיבת אורות ישראל המנציחה את שמו.

==קישורים חיצוניים==
* 
* 
* 

==הערות שוליים==

קטגוריה:ישראלים ילידי אלג'יריה
קטגוריה:עולים בשנות ה-1950
קטגוריה:ראשי ישיבות הסדר
קטגוריה:חברי מועצה ברשויות מקומיות בישראל
קטגוריה:יד בנימין: רבנים
קטגוריה:סגל מכללות בישראל
קטגוריה:בוגרי ישיבת מרכז הרב
קטגוריה:תלמידי הרצי"ה קוק
קטגוריה:ישראלים שנולדו ב-1946
קטגוריה:ישראלים שנפטרו ב-2022
השוטר מבוורלי הילס: אקסל פולי

השוטר מבוורלי הילס: אקסל פולי (באנגלית: Beverly Hills Cop: Axel F) הוא סרט פעולה-קומי אמריקאי אשר יצא בשנת 2024 בבימויו של מארק מולוי ובכיכובו של אדי מרפי, אשר מגלם את דמותו של אקסל פולי, שוטר משטרת דטרויט, בעל חוכמת רחוב, המגיע לבוורלי הילס, קליפורניה.

זהו הסרט הרביעי בסדרת סרטי "השוטר מבוורלי הילס".

==תקציר העלילה==
לאחר מותו של חברו הוותיק, השוטר אקסל פולי חוזר לבוורלי הילס על מנת לחקור יחד עם בתו והחבר שלה לשעבר.

==צוות השחקנים==
{| class="wikitable"
|-
! שם השחקן/ית
! שם הדמות
! הערות
|-
|אדי מרפי
|אקסל פולי
|שוטר משטרת דטרויט
|-
|טיילור פייג'
|ג'יין
|בתו המרוחקת של אקסל פולי
|-
|ג'וזף גורדון-לוויט
|בובי אבוט
|בלש במשטרת בוורלי הילס והחבר לשעבר של ג'יין
|-
|ג'אדג' ריינהולד
|בילי רוזווד
|שוטר במשטרת בוורלי הילס ושותפו לשעבר של אקסל
|-
|ג'ון אשטון
|ג'ון טגארט
|סמל במשטרת בוורלי הילס
|-
|פול רייזר
|ג'פרי
|שוטר במשטרת בוורלי הילס ושותפו של אקסל
|-
|ברונסון פינצ'וט
|סרג'
|מוכר ציורי אומנות לשעבר אשר הפך לסוחר בכלי נשק
|-
|קווין בייקון
|קפטן גראנט
|מפקד משטרת בוורלי הילס
|}

==קישורים חיצוניים==

קטגוריה:סרטי פעולה אמריקאיים
קטגוריה:סרטי 2024
4
קטגוריה:סרטי המשך אמריקאיים
קטגוריה:נטפליקס: סרטים
קטגוריה:סרטים אמריקאיים משנת 2024
מו (שלילה)

האות מו בכתב חותם.
האות מו בכתב מחובר
משמעות המילה 無, שנהגת ביפנית ובקוריאנית כ-מו ובסינית תקנית כ-וו, היא '"חוסר" או 'כלום', מילה זו היא מונח מפתח באוצר המילים של פילוסופיות שונות במזרח אסיה ומסורות דתיות, דוגמת הבודהיזם והדאואיזם .

== משמעויות ==
למילה "מו" לא קיים תרגום ברור לעברית, אך היא יכולה להופיע בהקשרים הבאים
* "לא"
* "כלום"
* "אי קיום"
* "שלילי"
* "בלתי אפשרי"
* "מודעות טהורה", ללא ניסיון או ידע. משמעות זו משמשת במיוחד את אסכולת הצ'אן של הבודהיזם.
* "אי ההוויה המקורית", שממנה נוצרת ההוויה עצמה על פי הדאואיזם

== קואן המו ==
השער ללא שער, אוסף מהמאה ה-13 של קואני זן, משתמש במילה wu או mu בכותרתו ובקואן הראשון בו ("הכלב של ג'ושו). הצ'אן הסיני מכנה את המילה mu "השער להארה", ואסכולת רינזאי היפנית מסווגת את קואן המו כ"נחישות להגיע להארה", כלומר, קואן המתאים למתחילים המחפשים "לראות את טבע הבודהה".

הקואן הראשון ב"שער ללא שער"
{| class="wikitable" style="width:70%;"
!סִינִית
! תרגום עברי
|-
|趙州和尚、因僧問、狗子還有佛性也無。州云、無.
| נזיר שאל את ג'ושו, "האם יש לכלב טבע בודהה, או לא?" ג'ושו ענה, "מו" (בסינית, וו)
|}
הקואן מגיע במקור מ"האמרות המוקלטות של מאסטר הזן ג'ושו, קואן 132:
{| class="wikitable" style="width:70%;"
!סִינִית
! תרגום אנגלי
|-
|僧問：狗子還有佛性也無?
師云：無.

問：上至諸佛，下至螻蟻皆有佛性，狗子為什麼卻無?

師云：為伊有業識在。
| נזיר שאל, "האם לכלב יש טבע בודהה או לא?"
המאסטר אמר, "מו!"

הנזיר אמר, "מעל לכל הבודהות, מתחת לחרקים הזוחלים, לכולם יש טבע בודהה. למה לכלב אין?"
המאסטר אמר, "בגלל שיש לו טבע של אשליות קארמתיות".
|}
בספר השלווה, הידוע גם כספר השוויון (בסינית, 宏智禪師廣錄, בתעתיק לטיני,Hóngzhì Chánshī Guǎnglù) יש גרסה ארוכה יותר, המוסיפה את הקטע הבא כקידומת לקואן בגרסתו של ג'ושו
{| class="wikitable" style="width:70%;"
!סִינִית
! עברי
|-
|僧問趙州，狗子有佛性也無。
州云，有.

僧云，既有為什麼卻撞入這箇皮袋。

州云，為他知而故犯。
| נזיר שאל את המאסטר ג'ושו, "האם לכלב יש טבע בודהה?"
ג'ושו ענה, "כן."

ואז הנזיר אמר, "מאחר שיש לזה, איך זה נכנס לתוך שק העור הזה?"

ג'ושו אמר, "כי ביודעין, הוא פוגע בכוונה."
|}

== קריאה בספרות מערבית ==
ברומן זן ואומנות אחזקת האופנוע של רוברט מ. פירסיג משנת 1974, "מו" מתורגם לאנגלית כ"no thing", ומשמעותו "לא לשאול את השאלה". הוא הציע דוגמה של מעגל מחשב המשתמש בבסיס הבינארי אך משתמש במצב של עקבה גבוהה לקבל מצב שלישי, נפרד מהבינאריות, המתאים ל"מו"

המילה מופיעה בצורה בולטת עם משמעות דומה בספר גדל, אשר, באך של דאגלס הופשטטר משנת 1979 . נעשה בו שימוש בדיונים על לוגיקה סימבולית, ובמיוחד על משפטי חוסר השלמות של גדל, כדי לציין שאלה שה"תשובה" שלה היא ביטול שאילת השאלה, לציין שהשאלה פגומה ביסודה, או לדחות את ההנחה שניתן לתת תשובה דואליסטית.

== ראו גם ==
* וו-ווי
* אפילו לא שגוי
* לא כלום
* סתירה (לוגיקה)
== הערות שוליים ==

קטגוריה:מילים וביטויים ביפנית
קטגוריה:זן
קטגוריה:ציטוט עם תסריט בשפה זרה (סינית)
קטגוריה:ציטוט עם תסריט בשפה זרה (יפנית)
עריף איימן חנאפי

עריף איימן בן מוחד חנאפי (במלאית: Arif Aiman bin Mohd Hanapi; נולד ב-4 במאי 2002 בקונאטאן שבמלזיה) הוא כדורגלן מלזי המשחק בעמדת קשר הכנף בקבוצת ג'והור דארול תעזים מליגת העל המלזית ובנבחרת מלזיה.

== קריירת מועדונים ==
עריף גדל באקדמיית מוכתר דהרי ובמחלקת הנוער של ג'והור דארול תעזים. בשנת 2020 החל לשחק בקבוצה הבוגרת של ג'והור דארול תעזים במסגרת ליגת העל המלזית.

== קריירה בינלאומית ==
ב-11 ביוני 2021 ערך עריף את הופעת הבכורה שלו בנבחרת מלזיה, בהפסד 2-1 לנבחרת וייטנאם במסגרת מוקדמות מונדיאל 2022. ב-14 ביוני 2023 הבקיע את שער הבכורה שלו בנבחרת, בניצחון 4-1 על נבחרת איי שלמה במשחק ידידות.

נכלל בסגל נבחרת מלזיה לטורניר גביע אפריקה לאומות 2023.

== תארים ==
;ג'והור דארול תעזים
* ליגת העל המלזית (4): 2020, 2021, 2022, 2023
* גביע ה-FA המלזי (2): 2022, 2023
* הגביע המלזי (2): 2022, 2023

== קישורים חיצוניים ==

== הערות שוליים ==

קטגוריה:כדורגלנים מלזים
קטגוריה:קשרי כדורגל מלזים
קטגוריה:כדורגלני נבחרת מלזיה
קטגוריה:כדורגלני גביע אסיה 2023
קטגוריה:ילידי 2002
עוגן במים

עוגן במים הוא אלבום האולפן השמיני של אביתר בנאי, אשר יצא ב-25 בדצמבר 2023. האלבום כולל גרסאות כיסוי לשירים בשילוב קטעי מעבר.

== רקע ==
החל מהשבוע הראשון של מלחמת חרבות ברזל, היה אביתר בנאי מדי יום חמישי מארגן מפגשים בזום אשר היו משודרים גם בדף הפייסבוק שלו, ובם היה מנגן ומלמד תנ"ך<ref name=":0"></ref>. במפגשים אלו, היה נוהג בין היתר לבצע גרסאות כיסוי לשירים, כגון: "שיר ללא שם", "מחפש את הכיוון" ועוד.

לסדרת מפגשים זאת קרא בשם "עוגן במים בינתיים"<ref name=":0" />, ומכאן שמו של האלבום.

עטיפת האלבום היא איור של אורין קדרון: שדות פורחים של קיבוץ ניר יצחק - מתוך פרויקט "זיכרון עוטף", מיזם איור של המחלקה לתקשורת חזותית בבצלאל אקדמיה לאמנות ועיצוב בירושלים<ref></ref>.

== ביצועים במצעדים ==

* "אחרי החגים" הגיע למקום ה-100 במצעד ההיטליסט של מאקו.<ref name=":1"></ref>
* "אל תפחד" הגיע למקום ה-50 במצעד ההיטליסט של מאקו.<ref name=":1" />
* "דמיון חופשי" הגיע למקום ה-47 במצעד ההיטליסט של מאקו.<ref name=":1" />
* "מה אעשה" הגיע למקום ה-51 במצעד ההיטליסט של מאקו.<ref name=":1" />
* "שיר ללא שם" הגיע למקום ה-46 במצעד ההיטליסט של מאקו.<ref name=":1" />
* "יש בך" הגיע למקום ה-86 במצעד ההיטליסט של מאקו.<ref name=":1" />
* "שיר" הגיע למקום ה-83 במצעד ההיטליסט של מאקו.<ref name=":1" />

== רשימת רצועות ==

== קישורים חיצוניים ==

*
*
*

== הערות שוליים ==

קטגוריה:אלבומי 2023
קטגוריה:אלבומי אביתר בנאי
קטגוריה:אלבומי גרסאות כיסוי
קטגוריה:אלבומים בעברית
קטגוריה:אלבומי חברת נענע דיסק
קטגוריה:ניר יצחק (קיבוץ)
הנרי רותבן מור

אדמירל סר הנרי רותבן מור GCB, CVO, DSO (באנגלית: Sir Henry Ruthven Moore; 29 באוגוסט 1886 – 12 במרץ 1978) היה האדמירל הבריטי האחרון שפיקד על צי הבית במהלך מלחמת העולם השנייה. הוא כיהן בתפקיד זה מ-1944 עד 1945.

== קריירה ימית ==
מור נולד ב-29 באוגוסט 1886 בפלאמסטיד, קנט והתחנך בשרבורן, מור הצטרף לצי המלכותי בשנת 1902. <ref></ref><ref name="lh">[http://www.kcl.ac.uk/lhcma/locreg/MOORE6.shtml Liddell Hart Centre for Military Archives]</ref> הוא שירת במלחמת העולם הראשונה והשתתף בקרב יוטלנד ב-1916.

לאחר המלחמה הצטרף מור לצוות מכללת הצי המלכותי בגריניץ' ולאחר מכן הפך למזכיר הימי של ועדת ההגנה האימפריאלית. בין 1928 ל-1930 פיקד על הסיירות אה"מ קאראדוק ואה"מ דאונטלס.<ref name="lh" /> הוא מונה לסגן מנהל התוכניות ב-1930 ולאחר מכן קיבל את הפיקוד על הסיירת אה"מ נפטון בשנת 1933.<ref name="lh" /> לאחר מכן הוא מונה לראש המטה של צי הבית ב-1936 וראש המטה של המפקד העליון, פורטסמות' ב-1938.<ref name="lh" />

הוא שירת במלחמת העולם השנייה בתחילה כמפקד שייטת הסיירות השלישית ולאחר מכן כעוזר ראש המטה הימי משנת 1940. הוא היה סגן ראש המטה הימי ב-1941, מפקד שייטת אוניות המערכה השנייה ביוני 1943 ומפקד צי הבית ב-1944.<ref name="lh" />

לאחר המלחמה הוא מונה לראש משלחת הצי הבריטית בוושינגטון הבירה, ולאחר מכן הפך ליושב הראש הראשון של ועדת הסגל הצבאי של מועצת הביטחון של האו"ם ב-1946. מינויו הסופי היה למפקד העליון של פיקוד נור בשנת 1948.<ref name="lh" /> הוא פרש ב-1951 וב-12 במרץ 1978 מת בביתו בווטרינגבארי. <ref></ref>

== קישורים חיצוניים ==

== הערות שוליים ==

קטגוריה:אדמירלים בריטים במלחמת העולם השנייה
קטגוריה:מסדר האמבט: אבירים וגבירות הצלב הגדול
קטגוריה:מעוטרי אות השירות המצוין
קטגוריה:המסדר הוויקטוריאני המלכותי: מפקדים
קטגוריה:בריטים שנולדו ב-1886
קטגוריה:בריטים שנפטרו ב-1978
חיים רובוביץ

חיים (חמי) רובוביץ (7 בדצמבר 1957 – 16 בדצמבר 2023) היה איש מערכת הביטחון הישראלית שכיהן כראש אגף המטה בשירות הביטחון הכללי. לאחר פרישתו ייסד וניהל את עמותת "דרך כפר".

== ביוגרפיה ==
חיים רובוביץ נולד וגדל בירושלים, דור שישי בעיר.<ref name=":0"></ref> אביו היה חבר ההגנה והוא קרוי על שם [https://www.izkor.gov.il/חיים%20רובוביץ/en_29e73d8a008062d42dc2df98f58fa9fe דודו שנפל בהר-טוב] במלחמת העצמאות.

את שירותו הצבאי עשה כקצין בחיל השריון וב-1981 התגייס לשירות הביטחון הכללי. מילא תפקידי רכז ומפקד בזירה הפלסטינית ובשנות ה-90 כיהן כראש מרחב צפון בשירות.<ref name=":0" />

בשנות האלפיים מונה לראש אגף המטה בשירות, וב-2005 פרש מהשירות. מאז התמסר לפעילות חינוכית. יחד עם עמיתו ד"ר חיים פרי, הוא ייסד את עמותת "דרך כפר - יוזמות חינוך" הפעילה בכ-70 קהילות חינוך בפריפריה החברתית והגאוגרפית בישראל. רובוביץ שימש כמנכ"ל העמותה הראשון.<ref></ref>

כמו כן, היה חבר בעמותת מפקדים למען ביטחון ישראל ופרסם טורי דעה באתר זמן ישראל.<ref></ref>

עסק בצילום כתחביב.<ref></ref><ref name=":1"></ref>

== חיים אישיים ==
רובוביץ היה נשוי לורדית<ref name=":1" /> ואב לשלושה, התגורר ברעות.

ב-2021 אובחן כחולה בניוון שרירים (ALS),<ref name=":0" /> ובדצמבר 2023 נפטר מהמחלה, בגיל 66. נטמן בבית העלמין במודיעין.

בן דודו של אביו היה כדורגלן בית"ר ירושלים אודי רובוביץ.<ref name=":0" /> קרוב משפחה נוסף היה הנער פעיל הלח"י, אלכסנדר רובוביץ, שנרצח על ידי חיילים בריטיים ומקום קבורתו לא נודע.

== קישורים חיצוניים ==
* 

== הערות שוליים ==

קטגוריה:אנשי השב"כ
קטגוריה:אנשי חינוך ישראלים
קטגוריה:מודיעין-מכבים-רעות: אישים
קטגוריה:מייסדי עמותות ישראלים
קטגוריה:מנכ"לי עמותות
קטגוריה:אישים הקבורים בבית העלמין מודיעין
קטגוריה:ישראלים שנולדו ב-1957
קטגוריה:ישראלים שנפטרו ב-2023
Sonic Frontiers

סוניק פרונטירס (באנגלית: Sonic Frontiers; בתרגום חופשי: "גבולות סוניק") הוא משחק מחשב מסוג פלטפורמה שפותח על ידי קבוצת סוניק ויצא ב-8 בנובמבר 2022 לקונסולות הפלייסטיישן 5, פלייסטיישן 4, אקס בוקס סירייס X/S, אקס בוקס וואן, הנינטנדו סוויץ' והמחשב האישי על ידי סגה. השחקן שולט בסוניק הקיפוד ומשוטט באופן חופשי בעולם פתוח בחיפוש אחר יהלומי הכאוס לאחר שחבריו של סוניק נשאבו לתוך חור תולעת. בזמן חקירת העולם הפתוח, השחקן יכול להשלים אתגרים, להילחם ברובוטים עוינים, ולשחק בשלבי "Cyper Space" שלוקחים השראה משלבים ממשחקים קודמים.

לאחר היציאה של "Sonic Forces" בשנת 2017, קבוצת סוניק התחילה לחשוב לאיזה כיוון היא רוצה לקחת את המשחק הבא. טאקשי איזוקה, ראש קבוצת סוניק, רצה שהמשחק יהווה השראה למשחקים שיבואו בעתיד, כמו שהמשחק "Sonic Adventure" עשה בשנת 1998. קבוצת סוניק החליטה ללכת על עולם פתוח, והתמקדה באיך לשלב את יכולותיו של סוניק בעולם מסוג זה. המשחק הוכרז בדצמבר 2021.

"Sonic Frontiers" שוחרר ב-8 בנובמבר 2022 וקיבל ביקורות מעורבות. עד מאי 2023, נמכרו יותר מ-3 וחצי מיליון עותקים.

== משחקיות ==
"Sonic Frontiers" הוא משחק פלטפורמה, פעולה והרפתקה תלת־ממדי.<ref name="GI: FrontiersDrops"></ref><ref></ref> בתור סוניק הקיפוד, השחקן משוטט בחמישה איים שונים הנקראים "Starfall Islands" (שכוללים מגוון של ביומות כמו שדות, יערות, מדבריות והרים געשיים) כדי למצוא את יהלומי הכאוס ולחקור את הקשר בין היהלומים לאיים.<ref></ref><ref name="GI: FrontiersDrops" /><ref></ref> לסוניק יש את כל היכולות שלו מהמשחקים הקודמים; הוא רץ במהירות גבוהה, אוסף טבעות, מחליק על מעקים ותוקף אויבים. בנוסף לאפשרות לקפיצה כפולה באוויר, חוזרת במשחק זה יכולת ה"דרופ דאש" מהמשחק Sonic Mania.

בנוסף, לסוניק יש כמה יכולות חדשות, כמו ריצה על קירות ושימוש ביכולת הנקראת "Cyloop" כדי ליצור מעגל של אור סביב חפצים ועל מנת להפעיל או להשמיד אותם. השחקן יכול להתאים אישית את השליטה ולהתאים את דרגת הקושי של המשחק יחד עם המהירות, ההאצה ורגישות הפנייה של סוניק, בין היתר. עם ההתקדמות במשחק השחקן יכול גם לשדרג את המהירות, ההתקפה, ההגנה, כמות הטבעות ומד הבוסט של סוניק.

==קישורים חיצוניים==
* 

== הערות שוליים ==

קטגוריה:משחקי וידאו משנת 2022
קטגוריה:סוניק הקיפוד: משחקים
קטגוריה:משחקי פעולה-הרפתקאות
קטגוריה:משחקי פלטפורמות ממוחשבים
מרכז החלל שאהרוד

מרכז החלל שאהרוד (בפרסית:پایگاه فضایی شاهرود) הוא נמל החלל של איראן. ממנו משוגרים לחלל משגרי הלוויינים לצרכים צבאיים לפי תוכנית של משמרות המהפכה. המרכז נמצא בפרובינציית סמנאן.

המרכז נבנה בשנת 2010 והוא שימש לשיגורי ניסוי של טילים. בהמשך באתר נבנה מגדל שירות ומשטח שיגורים בגודל 200*140 מ'. במרכז לא נבנו מכלי דלק נוזלי וזה מראה שהוא מיועד לשיגורים של משגרים בדלק מוצק בלבד.

השיגור הראשון בוצע בשנת 2020 כאשר שוגר לוויין ריגול ראשון של איראן - נור 1. השיגור בוצע ממתקן נייד בעזרת משגר מדגם "קאסד". בהמשך בוצעו שיגורים נוספים תוך שימוש באותו משגר.

בשנת 2021 במרכז בוצעו עבודות הרחבה משמעותיות והסתיימה בניית מתקני ניסוי והרכבה חדשים.

בשנת 2022 בוצע ניסוי שיגור משגר מסדרה Qaem 100. זה היה שיגור לטיסה תת-מסלולית שהסתיים בהצלחה. ניסיון לגשר לוויין שבוצע בשנת 2023 נכשל.

==קישורים חיצוניים==
* [https://www.armscontrolwonk.com/archive/1208906/irans-solid-propellant-slv-program-is-alive-and-kicking/ תיאור האתר]
* [https://www.globalsecurity.org/space/world/iran/iranian_second_space_strategic_rocket_launch_center.htm פירוט מתקני האתר]

==הערות שוליים==

קטגוריה:אסיה: נמלי חלל
קטגוריה:תוכנית החלל האיראנית
קטגוריה:פרובינציית סמנאן
משגר (אסטרה)

משגר (באנגלית: Rocket) הוא משגר לוויינים וחלליות שתוכנן ונבנה על ידי חברת "אסטרה". הוא מיועד לשיגור לוויינים קטנים בעלות נמוכה ותוך הכנות קצרות לשיגור.

חברת "אסטרה" הוקמה בשנת 2016 ובשנת 2017 קיבלה מנאס"א מימון לפיתוח משגר. לאור אמינות נמוכה של משגר מדגם Rocket 3 באוגוסט 2022 הוחלט לעבור לדגם חדש Rocket 4. השיגור הראשון מתוכנן לשנת 2024.

==היסטוריה==
פיתוח דגם ראשון Rocket 1 החל באוקטובר 2016 עם הקמת החברה. בשנת 2018 בוצעו מספר שיגורים שהסתיימו בכישלון.

דגם Rocket 2 היה מתוכנן לטיסה תת-מסלולית. רישיון שיגור לא התקבל.

דגם Rocket 3 מותאם לשיגור מטען של 25 ק"ג לחלל. זה משגר דו-שלבי בדלק נוזלי. בשנים 2020–2021 בוצעו מספר שיגורים מנמל החלל הפסיפי - אלסקה שלא הצליחו. שיגור מוצלח ראשון בוצע בנובמבר 2021. בשנת 2022 בוצעו שיגורים מנמל החלל קייפ קנוורל שלא צלחו.

לאור אמינות נמוכה הוחלט להפסיק את שימוש במשגר.

דגם Rocket 4 נמצא בפיתוח. הוא יהיה מסוגל להביא מטען של 550 ק"ג למסלול לווייני נמוך. השיגור הראשון מתוכנן לשנת 2024.

==קישורים חיצוניים==

* [https://space.skyrocket.de/doc_lau/astra.htm תיאור המשגר ושיגורים] 

==הערות שוליים==

קטגוריה:משגרי לוויינים וחלליות
קטגוריה:משגרים אמריקאיים
סוודר חג המולד

סוודרי חג מולד טיפוסיים בחנות ב[[ממלכה המאוחדת, 2016]]
סוודר חג המולד הוא סוודר עם עיצוב בסגנון חג המולד או החורף, הנלבש לעיתים קרובות במהלך חד המולד. לעיתים קרובות הסוודרים הללו הם סרוגים. סוודרים אחרים כוללים צווארון גולף. ניתן לומר באופן כללי שקישוטים כמו איילים או נצנצים הופכים את הסוודר ל"מכוער" ולמושא ללעג לעיתים קרובות<ref></ref>.

בדרך כלל הם נתפסים כמתנת חג מולד שנסרגה על ידי קרוב משפחה מבוגר<ref name="guardianshow"></ref>.

== היסטוריה ==
בממלכה המאוחדת, סוודרי חג המולד הפכו פופולריות כבר במהלך שנות ה-80 לאחר שמגוון מגישי טלוויזיה כמו גיילס ברנדרת' וטימי מאלט החלו ללבוש אותם במהלך עונת החגים. בפרט, ניתן לייחס את הפופולריות שלהם להשפעתם של זמרים כמו אנדי וויליאמס שהופיע בסוודרים אלו בספיישלים שלהם לחג המולד בטלוויזיה אך לקראת תחילת שנות ה-90 הפופולריות שלהם דעכה<ref name="bring" /><ref name="cameinfromcold"></ref>.

במהלך סוף שנות ה-90 וה-2000 הם נתפסו כמתנה היתולית ונחשבו למתנה מביישת בדומה לסרט יומנה של ברידג'ט ג'ונס מ-2001 וזאת בעקבות העובדה שהסוודר נתפס כמיושן ומכוער<ref name="bring" />. בעקבות עליית טרנד הקאמפ, עלתה הפופולריות של סוודרי חג המולד במהלך העשור השני של המאה ה-21<ref name="bring"></ref>, כאשר ב-2011 ענקית הקמעונאית המקוונת אמזון דיווחה על עלייה כ-600% במכירות של סוודרי חג המולד. חברות אופנה נחשבות ויוקרתיות אף הן הוציאו קואליציה לחג המולד הכוללת "סוודר חג מולד", כשהמרכזית שבהן היא ברברי<ref name="cameinfromcold" />. גם להקת המטאל האמריקאית, סלייר הוציאה סוודר חג מולד בחנות המרצ'נדייזינג של הלהקה<ref></ref>. ב-2015 סוודרי חג המולד הופיעו בקולקציה של כריסטיאן דיור וגם בתצוגה האמנותית החורפית של שאנל.

מאז 2018 חברת מיקרוסופט מחלקת לעובדיה סוודרים "מכוערים", ומחלקת להם אותה מדי שונה בסביבות חג המולד. הדבר נחשב למקור לממים רבים.

== קישורים חיצוניים ==

== הערות שוליים ==

קטגוריה:חג המולד
קטגוריה:מסורות חג המולד
אדלפי (לונדון)

אדלפי של האחים אדם (1768–1772) היה הבניין הנאו-קלאסי הראשון בלונדון. אחד עשר בתים גדולים בעלי חזית של מרפסת על קמרונות, עם רציפים מתחת, הידועים כקשתות אדלפי.
מרא נוכחי של הבניין הנותר היחיד, טרסת אדלפי 11, הבית השמאלי ביותר מבין הבניינים המקוריים במבט מהנהר.
אדלפי (מיוונית ἀδελφοί, כלומר "אחים") הוא רובע בסיטי של וסטמינסטר בלונדון.<ref name="mills">Mills, A., Oxford Dictionary of London Place Names, (2001)</ref> לעיתים נדירות בשפה הרווחת, אדלפי מקובצת עם אלדוויץ' כמחוז סטרנד הגדול (רחוב ראשי של לונדון בין שני האזורים) אשר במשך עשורים רבים היווה מחוז בחירה פרלמנטרי ומחוז רישום אזרחי.

== בנייני אדלפי ==
"מראה של לונדון" מאת [[אלכסנדר נסמית', 1826.]]
הרובע נקרא על שם בנייני אדלפי, גוש של 24 בתים טוריים נאו-קלאסיים מאוחדים שתפסו את השטח בין הסטרנד לתמזה בקהילה של סנט מרטין אין דה פילדס. הם כללו גם בניין מטה של "החברה למען עידוד אומנויות, ייצור ומסחר" (הידועה כיום בשם החברה המלכותית לאמנויות). חורבות בית דורהאם, שהיו במקום, נהרסו לצורך בנייתן.

רוברט אדם הושפע מביקורו הנרחב בארמון דיוקלטיאנוס בספליט, קרואטיה (לשעבר דלמטיה), והוא יישם חלק מהשפעה זו בעיצוב בנייני אדלפי הנאו-קלאסיים.

רבים מבנייני אדלפי נהרסו בתחילת שנות ה-30 והוחלפו באדלפי החדש, בניין אר דקו מונומנטלי. הבניינים שנותרו מאדלפי הישנה כוללים את מרפסת אדלפי 11 (שבעבר אוכלסה על ידי המומחים הנומיסמטיים AH Baldwin & Sons Ltd) ועל ידי מטה החברה המלכותית לאמנויות (שהתרחב לשניים מהבתים לשעבר).

== תושבים ידועים ==
לוועדת הקולוניזציה של דרום אוסטרליה (1834–1843) היו משרדים בטרסת אדלפי 6 בשנת 1840.<ref></ref> רולנד היל היה מזכיר הגוף הזה, ובתקופה זו הוא הגה את תוכנית הדואר בפני שלו.<ref name="British History Online 2020"></ref>

בית הספר לכלכלה של לונדון קיים את השיעורים הראשונים שלו באוקטובר 1895, בחדרים ברחוב ג'ון 9, אדלפי,<ref name="LSEHistory1895"></ref> לפני שעבר למיקום קבוע יותר בטרסת אדלפי מספר 10. בהיותו באדלפי, החוקרים והסטודנטים של בית הספר לכלכה היו פעילים בשכונה ובקהילה הסובבות.

==באמנות==
* דייוויד קופרפילד, שנוצר על ידי צ'ארלס דיקנס, גר ברחוב בקינגהאם באדלפי.
* הבלש הבדיוני גדעון פל, שנוצר על ידי ג'ון דיקסון קאר, התגורר בטרסת אדלפי 1.
* בניין אדלפי משנות ה-30 שימש עבור כמה סצנות בפרק של "פוארו של אגתה כריסטי" של ITV בפרק "Theft of the Royal Ruby",<ref></ref> ובפרק "The Plymouth Express".<ref> </ref>
* בסדרה האוטוביוגרפית למחצה של א"מ דלאפילד, "יומן פרובינציאלי של גברת פרובינציאלית", מצוין כי "הגברת הפרובינציאלית בזמן מלחמה, הגיבורה בעלת השם עובדת בקנטינה של מקלט לתקיפות אוויר שנמצא מתחת לאדלפי במהלך המלחמה המדומה". חלק ניכר מהנרטיב מוקדש לתיאור האווירה ותושבי המבנה והסביבה, ורבים מאירועי הספר מתרחשים כאן.
* ספרה הבדיוני של קורה הריסון, עונה של חשיכה (Season of darkness), מתרחש ברובו בטרסת אדלפי מס' 5 ובסביבתו.

== קישורים חיצוניים ==

== הערות שוליים ==

קטגוריה:וסטמינסטר
שמעון אקסל ואחניש

הרב שמעון אקסל ואחניש (בספרדית Shimon Axel Wahnish) הוא רב אורתודוקסי ספרדי ודיפלומט יהודי-ארגנטינאי המשמש כשגריר ארגנטינה בישראל. ידוע כרבו של נשיא ארגנטינה חאבייר מיליי.
==קורות חייו==
שמעון ואחניש נולד למשפחה יהודית מרוקאית לא דתית. הוא מתמחה בתורת הרב משה חיים לוצאטו, ומפרסם מאמרים המבוססים על תורתו, בין היתר על "אתיקה יהודית וכיצד לנווט בעולם".

בהשכלתו הוא מומחה מסחרי בבית הספר הגבוה למסחר קרלוס פלגריני (מחזור 1998), עבר במוסדות יהודיים ולמד תואר ראשון בפסיכולוגיה חינוכית באוניברסיטת CAECE. שהה בישראל כמה שנים ולמד בישיבת הנגב בשנים 2002–2004.

שימש גם כמנהל המרכז ללימוד יהודי עד שהפך לרבה של הקהילה היהודית-מרוקאית אסילבה בבואנוס איירס.

===הרב של חאבייר מיליי===

[[חאבייר מיליי בביקור בקבר הרבי מלובביץ' לאחר ניצחונו בבחירות לנשיאות, 27 בנובמבר 2023<ref></ref>]]
ואחניש ומיליי ב[[כותל המערבי]]
ב-2021 פגש את מיליי, הרואה את ואחניש כאחד משני האנשים החשובים בחייו, אחרי אחותו קארינה מיליי. הוא משמש כרבו הראשי, המסייע לו בלימוד התורה מנקודת מבט של ניתוח כלכלי.

לדברי הכלכלן חוליו גולדשטיין, הוא זה שהכיר את ואחניש למיליי, כאשר מיליי אמר לו שהוא נמצא במשבר עקב ההאשמות שספג ברשתות החברתיות, שם חלק מהמשתמשים כינו אותו "נאצי" והשוו אותו לאדולף היטלר. או אז המליץ גולדשטיין לשוחח עם הרב ואחניש, שהזכיר כי "הם דיברו הרבה זמן ואז זה הפך לפגישה קבלית שבה צוין שחוויאר יוביל תנועת שחרור בארגנטינה. מיילי עזב את הפגישה ההיא נרגשת". ואחניש הוזמן גם להשתתף בטקס ההשבעה לנשיאות של מיליי.

===שגריר ארגנטינה בישראל===
ב-13 בדצמבר 2023 דיווח מיליי כי ימנה את ואחניש לשגריר ארגנטינה בישראל שיהיה אחראי על העברת השגרירות מתל אביב לירושלים. ביוני 2024 נכנס ואחניש לתפקידו.

==חיים אישיים==
הוא נשוי ויש לו שישה ילדים.

== ראו גם ==

* יחסי ארגנטינה–ישראל

==קישורים חיצוניים==
* 

* לילה מילר, [https://www.latimes.com/world-nation/story/2023-12-09/la-fg-milei-jewish In Catholic Argentina, President Javier Milei has a rabbi — and likes talking about it], לוס אנג'לס טיימס
* שמעון אקסל ואחניש, [https://aishlatino.com/querido-amigo-del-alma/ Querido amigo del alma], AISHLlatino.com
== הערות שוליים ==

קטגוריה:שגרירי ארגנטינה בישראל
קטגוריה:דיפלומטים ארגנטינאים
קטגוריה:רבנים ספרדיים
קטגוריה:רבנים ארגנטינאים
קטגוריה:אנשי חינוך יהודים ארגנטינאים
קטגוריה:בוגרי ישיבת הנגב
קטגוריה:ארגנטינאים שנולדו במאה ה-20
בונדווארה

בונדווארה (בסרבית: бундева; בבולגרית ובמקדונית: Тиквеник) הוא סוג של מאפה פופולרי בסרביה ובחלקים אחרים של יוגוסלביה לשעבר.<ref></ref>

== מאפיינים ==
זהו פאי מתוק עשוי פילו מגולגל, בדומה לשטרודל, ממולאת בעיסת דלעת מגוררת ממותקת ואפויה בתנור אפייה. מדי פעם ניתן להוסיף אגוז מוסקט, קינמון או תבלינים דומים, או צימוקים או קליפות לימון מגורדות. בדרך כלל מאבקים אותו באבקת סוכר ו/או בסוכר וניל, ומוגש חם או קר. הדלעות עם עיסת צבע עז יותר (עשיר יותר בקרוטן) זוכות להערכה רבה יותר. לכן, אף על פי שגדל מעט בסרביה, כמה זנים של דלורית מתאימות למנה זו.

== ראו גם ==
* פאי דלעת

== הערות שוליים ==

קטגוריה:המטבח הסרבי
קטגוריה:פאי (מאפה)